 Jeremaya 49  Nke a bụ ihe Jehova kwuru banyere ụmụ Amọn: Ọ bụ na Izrel enweghị ụmụ, ka ọ bụ na Izrel enweghị onye ga-eketa ihe ya? Gịnị mere Malkam ji weghara Gad, gịnịkwa mere ndị na-efe ya ji biri nobodo ndị dị nIzrel?Ya mere, lee! oge na-abịa, ka Jehova kwuru, mgbe m ga-eme ka a nụ ụda opi agha, bụ agha a ga-ebuso Raba nke ụmụ Amọn; ọ ga-aghọ mkpọmkpọ ebe nke a lara niyi, a ga-agbakwa obodo nta ya niile ọkụ.Tie mkpu ákwá, gị Heshbọn, nihi na e bukọrọwo ihe E-aị nwere! Tienụ mkpu ákwá, unu obodo nta ndị dị na Raba. Keenụ ákwá iru uju núkwù. Tienụ mkpu ákwá, wagharịanụ nogige anụ ụlọ ndị e ji nkume gbaa, nihi na a ga-adọrọ Malkam nagha, ya na ndị nchụàjà ya na ndị isi ya.Gịnị mere i ji jiri ndagwurugwu gị dị iche iche, bụ ndagwurugwu gị mmiri na-asọ, na-etu ọnụ, gị ada na-ekwesịghị ntụkwasị obi, gị onye tụkwasịrị akụ ya obi, na-asị, Ònye ga-abịa nebe m nọ?Lee, m ga-eme ka ihe dị egwu si naka ndị niile gbara gị gburugburu bịakwasị gị, ka Ọkaakaa Onyenwe anyị, bụ Jehova nke ụsụụ ndị agha, kwuru. A ga-achụsasị unu, chụga onye nke ọ bụla nebe o chere ihu, ọ dịghị onye ga-akpọkọta ndị gbara ọsọ.Ma, e mesịa, m ga-akpọkọta ụmụ Amọn a dọọrọ nagha, ka Jehova kwuru.Nke a bụ ihe Jehova nke ụsụụ ndị agha kwuru banyere Idọm: Ọ bụ na amamihe adịkwaghị na Timan? Ndụmọdụ ọ kọwo ụkọ nọnụ ndị nwere nghọta? Amamihe ha ò rewo ure?Gbaanụ ọsọ! Gbapụnụ! Gbamienụ agbami gaa zoo, unu ndị bi na Didan! Nihi na m ga-eme ka ọdachi Isọ dakwasị ya, bụ oge m ga-elebara ya anya.Ọ bụrụ na ndị na-aghọ mkpụrụ vaịn abata nime gị, ọ bụ na ha agaghị aghọfọ mkpụrụ? Ọ bụrụ na ndị ohi abịa nabalị, ha ga-ewere naanị ihe ndị ha chọrọ.Ma mụ onwe m ga-agba Isọ ọtọ. M ga-ekpughe ebe nzuzo ya niile, ọ dịghịkwa onye ga-enwe ike izo. A ga-ebukọrọ ihe ụmụ ya na ihe ụmụnne ya na ihe ndị agbata obi ya, ọ gakwaghị anọ.Hapụ ụmụaka na-enweghị nna, bụ ndị nọ nime gị. M ga-echebe ha ndụ, ndị inyom di ha nwụrụ ndị nọ nime gị ga-atụkwasị m obi.Nihi na nke a bụ ihe Jehova kwuru: Lee! Ọ bụ ezie na ịṅụ iko a amaghị ha ahụ, ha aghaghị ịṅụ ya. À ga-ahapụ gị onwe gị kpamkpam nenyeghị gị ntaramahụhụ? A gaghị ahapụ gị nenyeghị gị ntaramahụhụ, nihi na ị ghaghị ịṅụ ya.Nihi na ejiriwo m onwe m ṅụọ iyi, ka Jehova kwuru, na ọ dịghị ihe ọzọ Bọzra ga-aghọ ma ọ bụghị ihe ijuanya, ihe nkọcha, ihe a lara niyi na ihe a bụrụ ọnụ; obodo ya niile ga-aghọkwa ebe a lara niyi ruo mgbe ebighị ebi.E nwere ozi m nụrụ nke si nebe Jehova nọ, e nwekwara onye ozi e zigara netiti mba dị iche iche, ọ na-asị: Zukọtanụ, busonụ ya agha, biliekwanụ buso ya agha.Nihi na, lee! emewo m ka ị dị obere netiti mba dị iche iche, meekwa ka ụmụ mmadụ na-eleda gị anya.Ụjọ i mere ka a na-atụ gị na mpako nke obi gị eduhiewo gị, gị onye bi nebe mgbaba nke dị na nkume dị elu, gị onye bi nelu ugwu nta. Ọ bụ ezie na ị kpara akwụ gị nebe dị elu dị ka ugo, m ga-esi nebe ahụ kwatuo gị, ka Jehova kwuru.Idọm ga-aghọ ihe ijuanya. Onye ọ bụla nke na-agafere ya ga-ekporopụ anya na-ele ya ma fụọ mkpọrọhịhị nihi ihe otiti niile e tiri ya.Dị nnọọ ka ọ dị mgbe a kwaturu Sọdọm na Gọmọra na obodo ndị dị ya nso, ka Jehova kwuru, ọ dịghị onye ga-ebi nebe ahụ, ọ dịghịkwa nwa nke mmadụ ga-ebi na ya dị ka ọbịa.Lee! Otu onye ga-abịa dị ka ọdụm nke si nobere ọhịa tojuru etoju, nke dị nakụkụ Jọdan, banye nebe ịta nri nke na-adịte aka, ma, m ga-eme ka o si nebe ahụ gbaa ọsọ notu ntabi anya. M ga-emekwa ka onye m họọrọ bụrụ onye na-elekọta ya. Nihi na ònye dị ka m, ònye ga-amakwa m aka, ònyekwa bụ onye ọzụzụ atụrụ nke pụrụ iguzo nihu m?Ya mere, nụrụnụ ihe Jehova kpebiri ime Idọm, na ihe o bu nuche ime ndị bi na Timan: Nezie, a ga na-adọkpụrụ ụmụ atụrụ si nìgwè atụrụ ha. Nezie, ọ ga-eme ka ebe ịta nri ha tọgbọrọ nefu nihi ha.Ụwa amalitewo ịma jijiji nihi ụda ọdịda ha. A na-eti mkpu ákwá! A nụwo ụda ya ọbụna nOké Osimiri Uhie.Lee! Otu onye ga-efeli ma fedata nike dị ka ugo wee buru ihe, ọ ga-agbasakwa nku ya iburu Bọzra; nụbọchị ahụ, obi ndị dike nke Idọm ga-adị ka obi nwaanyị ime na-eme.Banyere Damaskọs: Ihere emewo Hemat na Apad, nihi na ọ bụ akụkọ ọjọọ ka ha nụrụ. Ha adaala mbà. Oké osimiri na-eme mkpọtụ; ọ pụghị ịda jụụ.Damaskọs enwekwaghị obi ike. Ọ tụgharịwo ka ọ gbalaga, oké ụjọ ejidela ya. Ọ nọ nahụhụ, ime na-emekwa ya dị ka nwaanyị na-amụ nwa.Olee ihe mere na a gbahapụbeghị obodo nke a na-aja mma, bụ obodo na-enwe aṅụrị?Ya mere, ụmụ okorobịa ya ga-ada námá ya, a ga-egbukwa ndị agha ya niile nụbọchị ahụ, ka Jehova nke ụsụụ ndị agha kwuru.M ga-esunye mgbidi Damaskọs ọkụ, ọ ga-erepịakwa ụlọ elu Ben-hedad.Nke a bụ ihe Jehova kwuru banyere Kida na alaeze Hezọ, bụ ndị Nebukadreza eze Babịlọn meriri: Bilienụ gaa Kida bukọrọ ihe ụmụ ndị Ebe Ọwụwa Anyanwụ.A ga-anara ha ụlọikwuu ha, ìgwè ewu na atụrụ ha, ákwà ụlọikwuu ha na ngwongwo ha niile. A ga-anapụkwa ha kamel ha. Ndị mmadụ ga-etikwara ha mkpu, sị, Ụjọ dị ebe niile!Gbaanụ ọsọ, gbaganụ nebe dị anya; gbamienụ agbami gaa zoo, unu ndị bi na Hezọ, ka Jehova kwuru. Nihi na Nebukadreza eze Babịlọn ekpebiwo ihe ọ ga-eme unu, o chepụtawokwa ihe ọ ga-eme unu.Bilienụ buso mba tụsaara ahụ agha, mba nke bi nobi iru ala! ka Jehova kwuru.A ga-achịrị kamel ha, chịkọrọkwa ìgwè anụ ụlọ ha. M ga-achụsasị ha ebe niile, bụ ndị kpụrụ ntutu dị nagba ntị ha abụọ akpụ; m ga-esikwa nógbè niile dị ya nso wetara ha ọdachi, ka Jehova kwuru.Hezọ ga-aghọ ọgba nkịta ọhịa, ọ ga-atọgbọrọkwa nefu ruo mgbe ebighị ebi. Ọ dịghị onye ga-ebi nime ya. Ọ dịghịkwa nwa nke mmadụ ga-ebi nime ya dị ka ọbịa.Nke a bụ okwu Jehova nke ruru Jeremaya onye amụma ntị banyere Ilam ná mmalite ọchịchị Zedekaya eze Juda, sị:Nke a bụ ihe Jehova nke ụsụụ ndị agha kwuru, Lee, m ga-agbaji ụta Ilam, bụ mmalite nke ike ha.M ga-eme ka ifufe anọ ndị si na nsọtụ anọ nke eluigwe fekwasị Ilam. M ga-emekwa ka ifufe ndị a busasịa ha. Ọ dịghị mba nke ndị Ilam a chụsasịrị achụsasị na-agaghị aga.M ga-eme ka ụjọ jide ndị Ilam nihu ndị iro ha nakwa nihu ndị na-achọ mkpụrụ obi ha; m ga-eme ka ọdachi dakwasị ha, bụ iwe m dị ọkụ, ka Jehova kwuru. M ga-emekwa ka mma agha na-achụ ha ruo mgbe m kpochapụrụ ha.M ga-edebe ocheeze m nIlam, m ga-egbu eze ya na ndị isi ya, ka Jehova kwuru.Ọ ga-erukwa noge ikpeazụ na m ga-akpọkọta ndị Ilam a dọọrọ nagha, ka Jehova kwuru. 